Lebenszeichen
<s>Lebenszeichen () je zapadnonjemački crno-bijeli igrani film snimljen 1968. u režiji Wernera Herzoga, kome je to predstavljao cjelovečernji debi.</s>

<s>Po žanru je drama i predstavlja slobodnu adaptaciju pripovjetke Der Tolle Invalide auf dem Fort Ratonneau Achima von Arnima.</s><s>Protagonist, koga tumači Peter Brogle, je Stroszek, njemački padobranac koji za vrijeme Drugog svjetskog rata bude ranjen te ga pretpostavljeni, zajedno sa još nekoliko ranjenika šalju na otok Kos u okupiranoj Grčkoj kako bi tamo čuvali skladište municije i istovremeno se oporavljali daleko od fronte.</s><s>Radnja prikazuje kako Stroszek sve teže podnosi monotoniju života na izoliranom otoku, te kako takvo stanje postepeno prerasta u opasno ludilo.</s>

<s>Lebenszeichen je Herzog snimio djelomično inspiriran arheološkim iskopavanjima svog djeda Rudolfa Herzoga, te je kao lokacije koristio autentičnu srednjovjekovnu tvrđavu koju su Egejskom moru podigli Ivanovci; u ulozi lokalnog grčkog žitelja se, pak, pojavljuje Achmed Hafiz, ostarjeli Turčin koji je bio posljednji živući kopač iz tima starog Herzoga.</s><s>Lebenszeichen je prikazan na Berlinskom filmskom festivalu gdje je dobio Srebrni medvjed od strane žirija.</s>

<s>Kasnijim kritičarima je film postao zanimljiv zbog toga što se u njemu koriste teme, motivi, ali i stil koji će biti karakterističan za ostatak Herzogovog opusa.</s><s>Sam Herzog ga je referencirao u nekoliko kasnijih filmova, pri čemu se ističe Stroszek koji je dobio ime po protagonistu.</s><s>Film je pogledao i američki pisac Stephen King, koji ga je kasnije naveo kao jednu od inspiracija za svoj poznati horor-roman Isijavanje po kome je Stanley Kubrick snimio istoimeni film.</s>

<s>Uloge
 Peter Brogle - Stroszek
 Wolfgang Reichmann - Meinhard
 Athina Zacharopoulou - Nora
 Wolfgang von Ungern-Sternberg - Becker
 Wolfgang Stumpf - Captain
 Henry van Lyck - Poručnik
 Julio Pinheiro - Ciganin
 Florian Fricke - Pijanist
 Heinz Usener - Ljekar
 Achmed Hafiz - Grčki žitelj</s>

<s>Vanjske veze</s>

<s>Zapadnonjemački filmovi
Dramski filmovi
Filmovi o Drugom svjetskom ratu
Authority control 2</s>

